EkBass/fiwiki-20250220-pages-articles huggingface dataset:
Hopeauikku

Hopeauikku (Podiceps occipitalis) on uikkulintuihin kuuluva lintulaji. Sen levinneisyysaluetta ovat Etelä-Amerikassa Argentiina, Bolivia, Chile, Falklandinsaaret ja Paraguay. Sitä esiintyy hyvin laajalla alueella, mutta yleisesti ottaen sen populaation suuruus on pienenemässä. Se on muuttolintu, ja talvella se siirtyy levinneisyysalueen pohjoisosiin. Sitä ei yleensä esiinny metsissä vaan makeavetisissä järvissä, toisinaan myös suolajärvissä. Se pesii Argentiinassa ja Chilessä.Birdlife.org viitattu 29.12.2016 Alalajia P. o. juninensis tavataan Kolumbiasta Luoteis-Argentiinaan ja Pohjois-Chileen, alalajia P. o. occipitalis Keski- ja Etelä-Chilessä, Argentiinassa ja Falklandsaarilla. ==Kuvaus== Hopeauikku on 28 senttimetriä pitkä. Sen kaksi alalajia eroavat toisistaan pään ja naamahöyhenten värityksen suhteen. Eteläisellä muodolla on musta päälaki, ja sen pään sivut ovat harmaat. Kaula, rinta ja vatsa ovat valkoiset, selkä on tummanharmaa ja sivut ja kupeet ovat mustat. Nokka ja koivet ovat mustat, silmät punaiset. Se on samannäköinen kuin juninjärvenuikku (Podiceps taczanowskii). ==Biologia== Hopeauikku esiintyy pienissä ryhmissä. Se syö vedestä selkärangattomia, joita se saalistaa sukeltamalla. Sen ravintoon kuuluvat vesiperhoset, vedessä elävät kovakuoriaiset, surviaissääsket ja pikkumalluaiset. Lintu pesii yhteiskunnissa makeavetisissä järvissä. Pesä koostuu usein kelluvista kasvimatoista. Pesintää on havaittu Kolumbiassa helmikuussa ja Perussa syyskuusta maaliskuuhun, mutta yleisimmin muninta tapahtuu marras-tammikuussa. ==Lähteet== Luokka:Uikkulinnut
Theodor Alexejeff

Frans Theodor Alexejeff (27. syyskuuta 1866 Helsinki – 29. huhtikuuta 1918 Viipuri) oli suomalainen virkamies, joka toimi pitkään Postilaitoksen palveluksessa matkapostiexpeditöörinä. Suomen sisällissodan aikana Alexejeff hoiti punaisten liikennepäällikön tehtäviä Postineuvoston alaisuudessa, vaikka ei varsinaisesti ollutkaan sen jäsen. Valkoiset teloittivat hänet Viipurin taistelun yhteydessä postitalon pihamaalla yhdessä viiden postineuvoston jäsenen, kuten Kössi Ahmalan ja Juho Valon, kanssa. Aviottomana lapsena syntyneen Alexejeffin äiti oli palvelijatar Johanna Kristina Forsström ja kasvatti-isä venäläinen aliupseeri Ivan Alexejeff. Hän kirjoitti ylioppilaaksi Turussa 1887 ja opiskeli sen jälkeen Helsingin yliopistossa oikeustiedettä. Vuodet 1896–1900 Alexejeff toimi postinmestarina Sortavalassa ja sen jälkeen sisällissotaan saakka matkapostiexpeditöörinä asemapaikkanaan Helsinki. Viitattu 29.12.2016. Hän kirjoitti myös lukuisia postiasiain hoitoon liittyviä teoksia. Alexejeff on toimittanut muun muassa 1911 ilmestyneen Postikirjan, jossa koko postilaitoksen toiminta käydään läpi yksityiskohtaisesti. Alexejeff avioitui vuonna 1893 Ilma Maria Karolina Grönlundin kanssa. == Julkaisut == * * * * * * ** == Lähteet == Luokka:Suomalaiset virkamiehet Luokka:Suomen sisällissodan punaiset Luokka:Suomalaiset teloitetut Luokka:Vuonna 1866 syntyneet Luokka:Vuonna 1918 kuolleet
Juho Valo

Juho Vihtori (Johan Viktor) Valo (24. syyskuuta 1866 Pornainen – 29. huhtikuuta 1918 Viipuri) oli suomalainen posteljooni ja ammattiyhdistysvaikuttaja, joka toimi kahteen otteeseen nykyisen Posti- ja logistiikka-alan unionin ensimmäisen edeltäjän Suomen Postiljooniyhdistyksen puheenjohtajana. Hänet teloitettiin sisällissodan aikana Viipurissa. Helsingissä arvopostikantajana työskennellyt Valo valittiin Postiljooniyhdistyksen ensimmäiseksi puheenjohtajaksi järjestön perustavassa kokouksessa Tampereella vuonna 1906. Tehtävän myöhemmin jättänyt Valo palasi yhdistyksen puheenjohtajaksi 1917, vaikka oli tiettävästi haluton ottamaan sitä vastaan. Hän oli aktiivisesti mukana myös Raittiusyhdistys Koiton sekä sosialidemokraattisen puolueen toiminnassa. Lisäksi Valo kuului muun muassa Helsingin Työväen Säästöpankin johtokuntaan. Sisällissodan syttyessä Valo nimitettiin punaisten perustaman Postineuvoston jäseneksi. Valkoiset teloittivat hänet Viipurin taistelun aikana huhtikuussa 1918 Viipurin postitalon pihamaalla. Samassa yhteydessä ammuttiin myös viisi muuta Postineuvoston jäsentä, kuten Kössi Ahmala ja Theodor Alexejeff. == Lähteet == Luokka:Suomalaiset ammattiyhdistysjohtajat Luokka:Suomen sisällissodan punaiset Luokka:Suomalaiset teloitetut Luokka:Vuonna 1866 syntyneet Luokka:Vuonna 1918 kuolleet
Ensembl

Ensembl on Euroopan bioinformatiikan instituutin ja Sanger-instituutin yhteenliittymä, joka on perustettu vuonna 1999 Human Genome Projectin valmistuttua. Ensemblin tehtävä on tarjota keskitetty tietolähde genetiikan, molekyylibiologian ja muiden selkärankaisten genomeja tutkivien tutkijoiden käyttöön. Ensemblin kanssa vastaavia biologisia tietokantoja on NCBI:llä ja Kalifornian yliopistolla. == Tausta == Ihmisen genomi sisältää kolme miljoonaa emäsparia, jotka ovat koodattu 20 000–25 000 geeniin. Pelkällä genomilla on vain vähän käyttöä, mikäli geenien sijaintia ja keskenäisiä vuorovaikutuksia ei kyetä tunnistamaan. Yhtenä vaihtoehtona on käsityönä tehtävä geenien selvittäminen. Tässä tavassa joukko tutkijoita yrittää paikallistaa geenejä hyödyntäen tutkimustyössä syntynyttä dataa ja julkisia tietokantoja. Tämä on hidas tapa. Toinen tapa on automaattinen tiedonetsintä, jossa käytetään tietokoneiden laskentatehoa sekvenssien laskemiseen. Ensembl-projektissa sekvenssidata on purettu muistiinpanosysteemiin (kokoelmaan ohjelmaputkia jotka on kirjoitettu Perlillä), joka tekee tunnettujen geenien sijainnista tietokannan ja tallentaa ne MySQL-tietokantaan tulevaa analysointia ja käyttöä varten. Ensembl tekee datasta vapaasti saatavaa tutkijoiden käyttöön. Kaikki Ensemblin tuottama data ja ohjelmakoodi on ladattavissa ja käyttäjille on olemassa myös julkinen tietokantapalvelin. Ensemblin nettisivusto tarjoaa myös visuaalisia näkymiä kerättyyn dataan. Ajan kanssa projekti on laajentunut kattamaan keskeisiä tutkimustyössä käytettäviä eläimiä kuten hiiriä, banaanikärpäsiä ja seeprakaloja. Näiden lisäksi on laajempi kirjo genomin dataa kuten geenien muuntelua ja muita ominaisuuksia. Huhtikuusta 2009 lähtien sisarprojekti Ensembl Genomes on laajentanut tutkimuksia koskemaan kasveja, sieniä, bakteereja ja alkueliöitä alkuperäisen projektin keskittyessä selkärankaisiin. == Aiheesta muualla == *Ensemblin kotisivut * Artikkeli: An Overview of Ensembl Luokka:Ohjelmistot Luokka:geenit Luokka:Biologiset tietokannat
Ihaste

Ihaste on virolaisen Tarton kaupungin kaupunginosa. Se sijaitsee Annelinnan eteläpuolella noin neljän kilometrin päässä kaupungin keskustasta kaakkoon, Emajoen vasemmalla puolella. Ihasten väkiluku on 2 497 (31. joulukuuta 2013) ja pinta-ala 4,24 neliökilometriä. Kaupunginosa jakautuu kahteen osaan, vanhaan ja uuteen Ihasteen. Emajoen ylittävä Ihasten silta yhdistää Ihasten ja Ropkan teollisuusalueen. Kaupunginosaa ympäröivät pohjoisesta alkaen myötäpäivään seuraavat Tarton kaupunginosat ja naapurikuntien alueet: Annelinn, Lohkva (Luunjan kunta), Veibri (Luunjan kunta), Haaslava (Haaslavan kunta), Aardlapalu (Haaslavan kunta) Soinaste (Ülenurmen kunta) ja Ropkan teollisuusalue. ==Lähteet== ==Aiheesta muualla== *Ihasten ratsastus- ja vapaa-ajankeskus Luokka:Tarton kaupunginosat
Makke Leppänen

Makke Leppänen (PsM, MBA) on suomalainen psykologi. Hän on syventynyt erityisesti organisaatioiden ja ihmisten asenteen arviointiin ja kehittämiseen. Hän tekee myös maajoukkuetason urheilijoiden mindset- ja mentaalivalmennusta yhdessä veljensä Niko Leppäsen kanssa. Leppänen on kirjoittanut kirjat Johda ihmistä – psykologiaa johtajille (2012) ISBN 978-952-14-1745-0 ja Pääasia – organisaation psykologinen pääoma (2013) ISBN 978-952-14-2029-0, Mieli rantakuntoon – johtajien mentaalivalmennus (2016)E-kirja http://corendo.fi/kirjat-materiaalit/ sekä Itseluottamus – kestomenestys mielessä (2017). ==Lähteet== ==Aiheesta muualla== *www.corendo.fi *www.itseluottamus.com Luokka:Suomalaiset psykologit Luokka:Elävät henkilöt
Feniks (Arijan albumi)

Feniks (Феникс) on venäläisen heavy metal -yhtye Arijan 11. albumi, joka julkaistiin vuonna 2011. == Kappaleet == # # # # # # # # # # == Arvostelut == * Dark City Рецензия в журнале Dark City № 66, 2012 год, Рецензент: Ан. К. * InterMedia «Ария» — «Феникс» * NEWSmusic «Ария» — «Феникс» * Metal-Temple.com «Ария» — «Феникс» == Kokoonpano == * Mihail Žitnjakov – laulu * Vladimir Holstinin – kitara * Sergei Popov – kitara * Vitali Dubinin – basso * Maksim Udalov – rummut == Lähteet == Luokka:Arijan albumit Luokka:Vuoden 2011 albumit
Tšerez vse vremena

Tšerez vse vremena (Через все времена) on venäläisen heavy metal -yhtye Arijan 12. albumi, joka julkaistiin vuonna 2014. == Kappaleet == # # # # # # # # # # # Точка невозврата (sinfoninen versio) == Arvostelut == * InterMedia == Kokoonpano == * Mihail Žitnjakov – laulu * Vladimir Holstinin – kitara * Vitali Dubinin, – basso, * Sergei Popov – kitara * Maksim Udalov – rummut == Lähteet == Luokka:Arijan albumit Luokka:Vuoden 2014 albumit
Khalid Yafai

Klalid Yafai (s. 11. kesäkuuta 1989) on englantilainen kärpässarjan nyrkkeilijä ja hallitseva WBA-liiton maailmanmestari. == Amatööriura == Amatöörinä Yafai edusti Englantia kesäolympialaisissa 2008 häviten puolivälierissä Kuubaa edustaneelle Andry Laffitalle.https://www.theguardian.com/sport/london-2012-olympics- blog/2011/apr/01/olympic-boxing-london-2012-khalid-yafai == Ammattiura == Yafai aloitti ammattilaisuransa vuonna 2012. Ensimmäisen merkittävän ottelun Yafal otteli vuonna 2014. Ottelussa Yafai tyrmäsi Yaqub Kareemin vartaloiskulla kolmannessa erässä.http://boxrec.com/media/index.php?title=Fight:1886749 Toinen vuonna 2014 käyty merkittävä ottelu oli Everth Bricenoa vastaan. Yafai kaatoi ottelun aikana Bricenon kolmesti maahan, mutta irlantilainen nousi joka kerta ylös ja ottelu päättyi Yafain selkeään pistevoittoon.http://boxrec.com/media/index.php?title=Fight:1928199 Vuonna 2016 Yafai otteli pienen WBA Intercontinental -liiton mestaruudesta Dixon Floresia vastaan tyrmäten tämän ottelun ensimmäisesä erässä. WBA-liiton mestariksi Yafai nousi voittamalla painoluokkaan liian painavan Luis Concepcionin kaikin tuomariäänin.http://www.mirror.co.uk/sport/boxing/kal- yafais-world-title-opponent-9426175 ==Lähteet== == Aiheesta muualla == *boxrec.com Luokka:Englantilaiset nyrkkeilijät Luokka:Vuonna 1989 syntyneet Luokka:Elävät henkilöt
Lazarev.

Lazarev. (Лазарев.) on venäläisen pop-laulaja Sergei Lazarevin neljäs studioalbumi. Se julkaistiin 12. joulukuuta 2012. == Kappaleet == # Make You Say # Take It Off # Stumblin’ # Under The Moon # Нереальная любовь # I Need Love (DJ SAN) # Moscow To California (DJ M.E.G. ja Timati) # 7 Wonders # Storm # Keep Your Mouth Shut # Warrior # Слёзы в моём сердце (ChinKong Production) # Отпускаю # Desire (Gilles Luka) # Take It Off (Venderov Remix) # Cure the Thunder (feat. T-Pain) == Arvostelut == * Newsmuz Сергей Лазарев Лазарев. == Lähteet == Luokka:Sergei Lazarevin albumit Luokka:Vuoden 2012 albumit
Annelinn

Annelinn (suom. 'Annen kaupunki') on virolaisen Tarton kaupungin kaupunginosa. Se sijaitsee Emajoen vasemmalla rannalla. Sen väkiluku on 27 755 (31. joulukuuta 2013),joka on 27,34 prosenttia kaupungin koko väkiluvusta. Sen pinta-ala on 5,40 neliökilometriä, ja se on siten kaupunginosista laajin. Annelinn koostuu lähinnä viisi- ja yhdeksänkerroksista neuvostoaikaisista kerrostaloista. Alueen asemakaavan suunnittelivat vuosina 1969–1973 Eesti Projektin arkkitehdit Mart Port ja Maie Meelak. Alkujaan sinne piti tulla neljä pienaluetta, mutta valmiiksi tuli vain kaksi. Annelinn on suunniteltu amfiteatterimuotoiseksi, siten että sen taustalla ovat korkeimmat rakennukset ja kuvitteellinen keskus on Emajoen rantaniityllä. Annelinnaa ympäröivät pohjoisesta alkaen myötäpäivään seuraavat kaupunginosat: Jaamamõisa, Lohkva (Luunjan kunta), Ihaste, Ropkan teollisuusalue, Karlova, Kesklinn ('kaupungin keskusta') ja Ülejõe. Annelinnassa on useita kouluja: *Tartu Annelinna Gümnaasium *Tartu Descartes'i Lütseum *Tartu Kivilinna Gümnaasium *Tartu Hansa Kool *Tartu Vene Lütseum Tiedosto:Tartu Annelinn1.JPG| Tiedosto:Annelinn2.JPG| Tiedosto:Sõpruse sild, 2009-3.JPG|Emajoen ja Annen kanavan ylittävä Ystävyydensilta (Sõpruse sild) yhdistää Annelinnan ja Karlovan. Tiedosto:Annelinn.JPG|Näkymä keskustasta Tiedosto:Annelinn, Kaunase pst 24, 25.JPG| Tiedosto:Annelinn, Anne 80 (2).JPG| ==Lähteet== Luokka:Tarton kaupunginosat Luokka:Lähiöt
Ropka

Ropka on virolaisen Tarton kaupungin kaupunginosa. Sen väkiluku on 5 078 (31. joulukuuta 2013) ja pinta-ala 1,44 neliökilometriä. Ropkaa ympäröivät pohjoisesta alkaen myötäpäivään seuraavat Tarton kaupunginosat ja naapurikunnan alueet: Karlova, Vaksali, Ropkan teollisuusalue, Soinaste (Ülenurmen kunta), Variku ja Tammelinn. Kaupunginosa on saanut nimensä Ropkan kartanon mukaan. ==Lähteet== Luokka:Tarton kaupunginosat‎
Nightwing (täsmennyssivu)

Nightwing voi tarkoittaa ainakin seuraavia: * Nightwing, DC Comics -kustantamon supersankarititteli, jonka tunnetuin kantaja on Dick Grayson * Yön siivet (Nightwing), Arthur Hillerin ohjaama elokuva vuodelta 1979 * Nightwing, brittiläinen 1970-luvun lopulla perustettu rockyhtye * Nightwing, Marduk-yhtyeen albumi vuodelta 1998 * ”Nightwing”, kappale Black Sabbathin vuoden 1989 albumilla Headless Cross.
Ropkan teollisuusalue

Ropkan teollisuusalue () on virolaisen Tarton kaupungin kaupunginosa. Sen väkiluku on 2 424 (31. joulukuuta 2013) ja pinta-ala 3,64 neliökilometriä. Emajoen ylittävä Ihasten silta yhdistää Ihasten kaupunginosan ja Ropkan teollisuusalueen. Teollisuusaluetta ympäröivät pohjoisesta alkaen myötäpäivään Tarton kaupunginosat ja naapurikunnan alueet: Ropka, Karlova, Annelinn, Ihaste Soinaste (Ülenurmen kunta), Ropka, Variku. ==Lähteet== Luokka:Tarton kaupunginosat‎
Jaamamõisa

Jaamamõisa (suomeksi: 'asemakartano') on virolaisen Tarton kaupungin kaupunginosa. Sen väkiluku on 3 261 (31. joulukuuta 2013) Sen pinta-ala on 1,50 neliökilometriä. Jaamamõisaa ympäröivät pohjoisesta alkaen myötäpäivään seuraavat kaupunginosat: Tila (Tartumaa), Rõõmu (Luunjan kunta), Lohkva (Luunjan kunta), Annelinn, Lohkva (Luunjan kunta), Annelinn, Annelinn, Ülejõe ja Raadi-Kruusamäe ==Lähteet== Luokka:Tarton kaupunginosat
Trifenyyliarsiinioksidi

Trifenyyliarsiinioksidi (C18H15AsO) on arseenin organometalliyhdiste. Yhdistettä voidaan käyttää orgaanisen kemian synteeseissä. Se on trifenyylifosfiinioksidin arseenianalogi. ==Ominaisuudet== Huoneenlämpötilassa trifenyyliarsiinioksidi on vaaleanruskeaa kiteistä ainetta. Se esiintyy usein kidevedellisenä hydraattina. Trifenyyliarsiinioksidi liukenee niin alifaattisiin kuin aromaattisiin hiilivetyihin sekä kloroformiin ja tetrahydrofuraaniin. Aine on Lewis-emäs ja muodostaa komplekseja useiden pääryhmien metallien sekä siirtymämetallien kanssa. Trifenyyliarsiinioksidi on monien muiden arseeniyhdisteiden tavoin erittäin myrkyllistä ja karsinogeenista. ==Valmistus ja käyttö== Trifenyyliarsiinioksidia voidaan valmistaa hapettamalla trifenyyliarsiinia esimerkiksi vetyperoksidin, kaliumpermanganaatin, perkloorihapon tai metyylireniumtrioksidin avulla. Trifenyyliarsiinioksidia voidaan käyttää ligandina katalyyteissä, joita käytetään hapetettaessa α,β-tyydyttymättömiä karbonyyliyhdisteitä enantioselektiivisesti epoksideiksi. ==Lähteet== Luokka:Arseeniyhdisteet
Ülejõe

Ülejõe (suomeksi: 'Joen yli' ) on virolaisen Tarton kaupungin kaupunginosa. Se sijaitsee Emajoen vasemmalla rannalla. Sen väkiluku on 8 226 (31. joulukuuta 2013) ja pinta-ala on 3,02 neliökilometriä. Ülejõen kaupunginosaa ympäröivät pohjoisesta alkaen myötäpäivään seuraavat kaupunginosat: Vahi (Tarton kunta), Raadi-Kruusamäe, Jaamamõisa, Annelinn, Kesklinn (Kaupungin keskusta), Supilinn, Tähtvere, Tähtvere (Tähtveren kunta), Vorbuse (Tähtveren kunta). ==Lähteet== Kivi tänav I.JPG| Kivi tänav I. Jaama tänav.JPG| Jaama tänav. Vaade Jaama tänavale.JPG| Vaade Jaama tänav. Luokka:Tarton kaupunginosat
Agloolik

Agloolik tai Aglookik on inuiittien mytologian hylje-eläinten suojelija, henki joka asuu jään alla. Hän on hyväntahtoinen ihmisiä kohtaan ja auttaa heitä metsästyksen ja kalastuksen aikana. Agloolikin vihollinen on häijy meren jumalatar Sedna.Cotterell 1996, s. 182 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 Luokka:Jumalat, henget ja taruolennot Luokka:Eskimoiden mytologia
Jake Oettinger

Jake Oettinger (s. 18. joulukuuta 1998 Lakeville, Minnesota) on yhdysvaltalainen jääkiekkoilija, joka edustaa Pohjois-Amerikan NHL:ssä pelaavaa Dallas Starsin jääkiekkojoukkuetta. Syyskuussa 2022 Oettinger teki Starsin kanssa kolmevuotisen ja yhteensä 12 miljoonan dollarin arvoisen jatkosopimuksen. https://www.tsn.ca/dallas-stars-jake-oettinger-nhl- contract-1.1843525 Lokakuussa 2024 Oettinger solmi Starsin kanssa kahdeksanvuotisen ja yhteensä 66 miljoonan dollarin arvoisen jatkosopimuksen. == Lähteet == Luokka:Yhdysvaltalaiset jääkiekkoilijat Luokka:Dallas Starsin pelaajat Luokka:Dallas Starsin varaamat pelaajat Luokka:Vuonna 1998 syntyneet Luokka:Elävät henkilöt
Puutostila

Puutostila on jonkin ihmiselle välttämättömän kivennäisaineen, hivenaineen, vitamiinin tai rasvahapon puutteesta johtuva elimistön häiriötila. Puutostilat johtuvat vaillinaisesta ruokavaliosta suhteessa ihmisen tarpeeseen. Esimerkiksi liian vähäinen raudan saanti johtaa anemiaan. Puutostiloja voi korjata lisäravintoaineilla, joista yleisimpiä ovat monivitamiinitabletit ja kalanmaksaöljy. Luokka:Sairaudet
Secret Exit

Secret Exit on suomalainen videopeliyritys. == Julkaisuja == Peli Zen Bound 2 on julkaistu Steam-palvelussa vuonna 2010. Peli Eyelord on julkaistu iTunes- palvelussa vuonna 2013. == Arvioita == Yrityksen peli Zen Bound on saanut korkeat arvostelut. IGN:n arvostelussa peli sai 9.5/10. Peli Eyelord on saanut 8/10 PocketGamer-sivuston arvostelussa. == Pelit == Vuosi Peli Pelialusta Lajityyppi 2014 Turbo Dismount Android, iOS, Mac, Windows 2014 Stair Dismount Android, iOS 2013 Eyelord iOS 2010 Zen Bound 2 Mac, Windows Pulmapeli 2009 Zen Bound iOS Pulmapeli 2003 Rekkaturvat – Truck Dismount Classic Mac, Windows 2002 Porrasturvat – Stair Dismount Classic Linux, Mac, Windows ==Lähteet== == Aiheesta muualla == * Viralliset kotisivut Luokka:Suomalaiset videopeliyritykset
Me ollaan ne Part 2

Me ollaan ne Part 2 on Cheekin julkaisema single. Kappaleen ensimmäisessä versiossa vierailevana artistina oli pelkästään Nikke Ankara, mutta toisessa versiossa mukana olivat Ankaran lisäksi myös JVG, Elastinen, Pete Parkkonen ja Kube. Kappale julkaistiin YouTubeen 7. maaliskuuta 2016 ja sitä on katsottu yli 3 900 000 kertaa. Kappaleen musiikkivideo sai kritiikkiä kaulapantaisista koiria matkivista naisista. == Lähteet == * Me Ollaan Ne Part 2 virallinen musiikkivideo === Viitteet === Luokka:Cheekin kappaleet Luokka:Vuoden 2016 kappaleet
Mustveen lippu

Mustveen lippu on Jõgevamaan maakunnassa sijaitsevan Mustveen kaupungin lippu. Lippu on otettu käyttöön 21. kesäkuuta 1993. Lipussa on samat värit kuin Viron sinimustavalkeassa lipussa, mutta eri järjestyksessä. Lisäksi lipussa on Viron sosialistisen neuvostotasavallan lippua ja Latvian sosialistisen neuvostotasavallan lippua muistuttava aaltokuvio. Luokka: Viron liput
Torrelavega

Torrelavega on kaupunki Pohjois-Espanjassa Cantabrian itsehallintoalueella. Torrelavega on Cantabrian toiseksi suurin kaupunki. Se sijaitsee 25 kilometrin päässä Santanderista. Kaupungin väkiluku on 51 687 (2018). == Kuvia == Torrelavega - Iglesia de Nuestra Señora de la Asunción 10.JPG|Iglesia de Nuestra Señora de la Asunción Torrelavega - Parque Manuel Barquin 1.JPG| Parque Manuel Barquin Torrelavega - Avenida de España.JPG|Avenida de España Torrelavega - Boulevard Luciano Demetrio Herrera.JPG|Boulevard Luciano Demetrio Herrera == Lähteet == *spain.info: Torrelavega === Viitteet === == Aiheesta muualla == Luokka:Espanjan kaupungit Luokka:Kantabria
Pärnun lippu

Pärnun lippu on Länsi-Virossa sijaitsevan Pärnun kaupungin lippu. Se on sinivalkoinen Suomen lippua muistuttuva ristikuvioinen lippu, jossa värit ovat kuitenkin toisin päin kuin Suomen lipussa. Lippu otettiin käyttöön vuonna 1993. Luokka:Viron liput
Puujärvi

Puujärvi on karu, lähdepohjainen harjusulkujärvi Lohjan Karjalohjalla läntisellä Uudellamaalla. Se sijaitsee Lohjanjärven länsipuolella. Karjalohjan keskusta sijaitsee kannaksella, joka erottaa järvet toisistaan. Puujärvi kuuluu Karjaanjoen päävesistöalueeseen. Sen pinta-ala on 6,5 neliökilometriä ja vesitilavuus 53,7 kuutiohehtometriä.Puujärvi. Järviwiki. Viitattu 29.4.2022. == Maantiede == Puujärven ulottuvuus lounaasta koilliseen on noin 5,3 kilometriä. Laaja Kontola-niminen niemimaa erottaa järven lounaisosan koillisosasta. Kontolan länsipuolella sijaitsee Vuoriniemi. Niemien välissä on järven lounaista ja koillista osaa yhdistävä Kontolansalmi, joka kapein kohta on noin 250 metriä. Runsas kolmasosa Puujärvestä on vähintään kymmenen metriä syvä ja kahdeksasosa vähintään viisitoista metriä syvä. Syvintä on järven koillisosassa, jossa kymmenen metrin syvyyskäyrä paikka paikoin hipoo niemien kärkiä. Järven lounaisosan syvin kohta on noin neljätoista metriä. Puujärven saariluku on yksitoista. Kaikki saaret ovat yli aarin laajuisia. Pussisaari eli Selkäsaari ja Tupasaari ovat usean hehtaarin laajuisia. Ne sijaitsevat järven koillisosan syvänteen eteläpuolella. Järven itärannalta ulottuu luoteeseen noin kilometrin mittainen matalikko, jonka sisällä saaret sijaitsevat. Saarten välissä on noin 70 aarin laajuinen Kivisaari. Puujärven rannoilla on sekä kulttuurimaisemaa että metsämaata; pientaloja on tiheään. Kontolan korkeimmat kohdat ovat noin 75 metriä merenpinnan yläpuolella eli 30 metriä järven pintaa ylempänä. Puujärvi on lähdepohjainen, lisäksi järveen virtaa vähäisiä laskuojia, kuten Luhjunoja koillisesta. Puujärven etelärannalta alkaa laskuoja, joka virtaa itään ja yhtyy Hotonpohjanojaan, ja päätyy Hauraveteen (31,7 metriä mpy), joka on läheisessä yhteydessä Lohjanjärveen. Puujärven vesitilavuus on 53 741 000 kuutiometriä. Järvi on kirkasvetinen ja sen ekologinen ja kemiallinen tila on hyvä. Näkösyvyys on enimmillään useita metrejä. Vedenlaatu on luokiteltu erinomaiseksi. Asutus ja maatalous kuormittavat järveä. Puujärven läheisyydessä sijaitsee useita luontokokonaisuuksia, kuten Heponiemen tammiston alue sekä Rautlammin ja Sikasuon alueet. Puujärvi (23.023.1.002) kuuluu Puujärven valuma-alueeseen (23.023), joka on kolmannen jakovaiheen vesistö Karjaanjoen vesistössä (23). Toinen jakovaihe on Lohjanjärven alue (23.02). Puujärvi on Puujärven valuma- alueen laajin vakavesi, toiseksi laajin on Tesväri. Puujärven valuma-alueeseen kuuluu seitsemän vähintään hehtaarin laajuista vakavettä.Puujärven valuma-alue (23.023). Järviwiki. Viitattu 29.4.2022. == Flora ja fauna == Puujärven kasvillisuus on niukahkoa. Yleisimmät lajit ovat järviruoko ja ulpukka. Lisäksi järvellä esiintyy harvinainen raani. Yleisimmät kalalajit ova ahven, hauki ja taimen. ==Lähteet== Luokka:Lohjan järvet Luokka:Karjaanjoen vesistö
Maarjamõisa

Maarjamõisa (suomeksi: 'Mariankartano') on virolaisen Tarton kaupungin kaupunginosa. Se sijaitsee noin kaksi kilometriä kaupungin keskustasta lounaaseen, Riiankadun (Jõhvi–Tartu–Valga-tie, E264) pohjoispuolella. Sen väkiluku on 382 (31. joulukuuta 2013) Sen pinta-ala on 1,13 neliökilometriä. Maarjamõisaa ympäröivät pohjoisesta alkaen myötäpäivään seuraavat kaupunginosat: Veeriku, Tähtvere, Vaksali, Tammelinn, Ränilinn, Räni (Ülenurmen kunta), Õssu (Ülenurmen kunta). thumb|left|Vanha sisätautien klinikka on suojelukohde. Maarjamõisa on lääketieteen tutkimuksen keskuspaikka, sillä siellä sijaitsevat useimmat Tarton yliopistollisen sairaalaan rakennukset ja myös koko Tarton yliopiston lääketieteellinen tiedekunta. Vähitellen sinne on siirtynyt muitakin yliopiston tiedekuntia, kuten Teknologiainstituutti, biolääketieteen keskus Biomedicum, kemian laitos Chemicum ja fysiikan laitos Physicum. ==Lähteet== Luokka:Tarton kaupunginosat‎
Raadi-Kruusamäe

Raadi-Kruusamäe, usein lyhyesti Raadi on virolaisen Tarton kaupungin kaupunginosa. Sen väkiluku on 4 498 (31. joulukuuta 2013), ja sen pinta-ala on 2,83 neliökilometriä. Kaupunginosa on saanut nimensä Raadin kartanon () mukaan, joka keskiajalla kuului Tarton kaupungin valtuustolle eli raadille. Kartanossa oli vuosina 1922–1944 Viron kansallismuseo, mutta se vahingoittui pahasti toisessa maailmansodassa. Kaupunginosaa ympäröivät pohjoisesta alkaen myötäpäivään seuraavat kaupunginosat: Vahi (Tarton kunta), Tila (Tarton kunta), Jaamamõisa, Ülejõe ja Annelinn. ==Lähteet== Luokka:Tarton kaupunginosat‎
Ränilinn

Ränilinn (suomeksi: 'piikaupunki' ) on virolaisen Tarton kaupungin kaupunginosa. Sen väkiluku on 1 674 (31. joulukuuta 2013), ja sen pinta-ala on 1,22 neliökilometriä. Kaupunginosa on saanut nimensä Ränin kartanon (saks. Renningshof) mukaan. Kaupunginosaa ympäröivät pohjoisesta alkaen myötäpäivään seuraavat kaupunginosat: Räni (Ülenurmen kunta), Maarjamõisa Tammelinn, Variku, Soinaste (Ülenurmen kunta), Lemmatsi (Ülenurmen kunta), Soinaste (Ülenurmen kunta) ja Lemmatsi (Ülenurmen kunta). ==Lähteet== Luokka:Tarton kaupunginosat‎
Tammelinn

Tammelinn (suomeksi: 'Tammikaupunki') on virolaisen Tarton kaupungin kaupunginosa. Sen väkiluku on 8 153 (31. joulukuuta 2013) Sen pinta-ala on 3,11 neliökilometriä. Tammelinnaa ympäröivät pohjoisesta alkaen myötäpäivään seuraavat kaupunginosat: Maarjamõisa, Veeriku, Tähtvere, Vaksali, Vaksali, Karlova, Ropka, Ropka, Nõvan Variku (Nõvan kunta) Variku, Tarton Variku ja Soinaste (Ülenurmen kunta). Ränilinn Tammelinn, Tartu Tamme staadion.JPG|Tarton Tammen stadion. Tartu Tamme gümnaasium.JPG|Tammen koulu. Tammelinn, Elva 8.JPG|Elva Tammelinn, Riia mnt äär.JPG| Tammelinn, Väike kaare tänav.JPG|Väike kaare tänav ==Lähteet== Luokka:Tarton kaupunginosat‎
Tähtvere

Tähtvere on kaupunginosa Virossa Tarton kaupungissa. Se sijaitsee Emajoen rannalla. Sen väkiluku on 2 989 (31. joulukuuta 2013), ja sen pinta-ala on 2,50 neliökilometriä. Kaupunginosa on saanut nimensä Tähtveren kartanon (Techlefer) mukaan. Kartano on alkujaan keskiajalla kuulunut Tarton piispalle.Viron kartanot Kaupunginosassa sijaitsee Tarton katolinen kirkko. Kaupunginosaa ympäröivät pohjoisesta alkaen myötäpäivään seuraavat kaupunginosat: Tähtveren kylä (Tähtveren kunta), Ülejõe, Supilinn, Kesklinn ('keskikaupunki'), Vaksali, Maarjamõisa, Tammelinn ja Veeriku. ==Kuvia== Tiedosto:Tähtvere mõisahoone.jpg|Tähtveren kartano. Tiedosto:Tartu katoliku kirik 2013.JPG|Tarton katolinen kirkko. ==Lähteet== Luokka:Tarton kaupunginosat‎
Vaksali

Vaksali (suomeksi: 'asema' ) on virolaisen Tarton kaupungin kaupunginosa. Se sijaitsee Emajoen rannalla. Sen väkiluku on 3 105 (31. joulukuuta 2013) Sen pinta-ala on 0,76 neliökilometriä. thumb|left|Tarton rautatieasema on Vaksalissa. Kaupunginosa on saanut nimensä siitä, että Tarton rautatieasema on siellä. Vaksali ympäröivät pohjoisesta alkaen myötäpäivään seuraavat kaupunginosat: Tähtvere, Kesklinn ('keskikaupunki'), Karlova, Ropka, Tammelinn, Maarjamõisa ja Veeriku. Vaksalissa on muun muassa Miina Härman koulu. ==Lähteet== Luokka:Tarton kaupunginosat‎
Ernest Cline

Ernest Christy Cline (s. 29. maaliskuuta 1972) on yhdysvaltalainen kirjailija. Hänen tunnetuimmat kirjansa ovat Ready Player One ja Armada. Hän on voittanut mm. Prometheus-palkinnon. == Teokset == * Ready Player One (2011), Prometheus- palkinto * Armada (2015) * Ready Player Two (2020) * Bridge to Bat City (2024) == Lähteet == Luokka:Yhdysvaltalaiset tieteiskirjailijat Luokka:Vuonna 1972 syntyneet Luokka:Elävät henkilöt
Sidewise-palkinto

Sidewise-palkinto vaihtoehtoiselle historialle on 1995 perustettu palkinto tunnustuksena vuoden parhaille vaihtoehtoisen historian teoksille. Palkinto on nimetty Murray Leinsterin 1934 tarinan "Sidewise in Time" mukaan. == Lähteet == Luokka:Tieteiskirjallisuuspalkinnot
Hayakawa-palkinto

on japanilainen vuosittain jaettava palkinto. Palkinto jaetaan edellisen vuoden parhaalle lyhyelle fiktiolle (käännetylle tai alkuperäiskieliselle) sekä kuvitukselle. Palkinto jaetaan Hayakawan julkaiseman S-F lehden lukijaäänestykseen perusteella. Palkinto on myönnetty vuodesta 1989 lähtien. == Lähteet == == Aiheesta muualla == * Viralliset kotisivut Luokka:Tieteiskirjallisuuspalkinnot Luokka:Japanilaiset kirjallisuuspalkinnot
Ritva-Liisa Karvetti

Ritva-Liisa Karvetti (o.s. Aro, 7. huhtikuuta 1929 Helsinki – 2. elokuuta 2016 Naantali)Kuolinilmoitus, Turun Sanomat 21.8.2016 s. 18 oli ravitsemustutkimuksen ja -terapian pioneereihin Suomessa kuulunut maatalous- ja metsätieteiden tohtori. Hän toimi myös 1980-luvulla Akateemisten Naisten maailmanjärjestön johdossa. Karvetti kirjoitti ylioppilaaksi vuonna 1946 Arkadian yhteislyseosta. Hän opiskeli Yhdysvalloissa Bachelor-tutkinnon (BA) vuosina 1950–1951 ja vuonna 1952 hän valmistui maatalous- ja metsätieteiden kandidaatiksi (MMK) pääaineenaan ravintokemia. Työuran alussa hän toimi tutkimus- ja opetustehtävissä, myöhemmin vakinainen työura alkoi Kelan kuntoutustutkimuskeskuksessa (KKT). Karvetti oli vastaperustetun ravitsemustutkimusyksikön johtaja koko sen 20-vuotisen toiminnan ajan. Yksikkö toimi aktiivisesti tutkimuksen ja neuvonnan saralla. Karvetin väitöskirja Ravitsemusneuvonnan vaikutus sydäninfarktipotilaiden ruoankäyttöön ja ravinnonsaantiin, oli ensimmäinen väitöskirja, joka tehtiin WHO:n koordinoiman kansainvälisen sydäninfarktipotilaiden hoitoon ja kuntoutukseen liittyvän tutkimuksen (AMI-projekti) pohjalta. Osa tutkimuksesta toteutettiin KKT:ssa. Karvetti jatkoi tutkimustyötä muun muassa kehittämällä ravitsemustutkimusmenetelmiä. Turun yliopistossa Karvetti oli ravitsemustieteen dosentti vuosina 1985–1996. Yhteiskunnallisesti aktiivinen Karvetti oli mukana Suomen Akateemisten Naisten Liiton toiminnassa 1960-luvulta lähtien, puheenjohtajana vuosina 1974–1977 ja kunniapuheenjohtajana vuodesta 1997. Karvetti eteni kansainvälisiin tehtäviin Akateemisten Naisten maailmanjärjestön varapresidentiksi (IFUW) 1980–1986 ja presidentiksi 1986–1989. Kaikkiaan hän oli IFUW:n tehtävissä 16 vuotta. Ritva- Liisa Karvetin puoliso vuodesta 1953 oli elinkeinovaikuttaja ja vuorineuvos Mauri Karvetti (1927–2013), jonka kanssa hän asui Naantalissa. Heillä oli kolme lasta. == Lähteet == Luokka:Ravitsemustieteilijät Luokka:Suomalaiset maataloustieteilijät Luokka:Suomalaiset järjestöjohtajat Luokka:Vuonna 1929 syntyneet Luokka:Vuonna 2016 kuolleet
Aino Mättö

Aino Mättö (s. 1990 Järvenpää) on suomalainen elokuvatuottaja ja mediataiteilija. Mättö on työskennellyt erilaisten taide-, media ja elokuvatuotantojen parissa vuodesta 2012. Hän opiskeli Tampereen ammattikorkeakoulussa elokuvan ja television koulutusohjelmassa vuosina 2009–2015. Aino Mättö on toiminut muun muassa Teräsvaari-dokumenttielokuvan tuottajana. Elokuva on ollut Suomessa vuonna 2016 Yleisö-Jussi-ehdokkaana sekä vuonna 2015 ehdolla CPH:DOX-festivaaleilla vuoden parhaaksi pohjoismaiseksi dokumenttielokuvaksi. Teräsvaari on ollut myös DocPoint 2016 -festivaalien ohjelmistossa, CAFF:ssa Soulissa Etelä-Koreassa ehdolla parhaaksi ulkomaiseksi dokumenttielokuvaksi sekä Seattlessa tammikuussa 2017 Nordic Lights Film Festivalin suomalaisten elokuvien kategoriassa. Elokuva sai maailman TV-ensi- iltansa keväällä 2017 Al Jazeera -kanavalla. Aino Mättö debytoi dokumenttiohjaajana Jälkeläiset-dokumenttielokuvan parissa, joka valmistui keväällä 2017. Jälkeläiset kertoo Tuusulanjärven taiteilijayhteisöstä. Dokumenttien lisäksi Mättö on ohjannut, tuottanut ja leikannut lukuisia musiikkivideoita. Elokuvien lisäksi Aino Mättö on työskennellyt lukuisissa teattereissa ääni- ja videosuunnittelijana. Hänen viimeisin äänisuunnittelunsa oli Svenska Teaternissa keväällä 2016, Stan Saanilan kirjoittamassa Bländad- näytelmässä. ==Lähteet== Luokka:Suomalaiset elokuvatuottajat Luokka:Vuonna 1990 syntyneet Luokka:Elävät henkilöt
Coyah

Coyah on kaupunki ja aliprefektuuri Guinean länsiosassa Kindian alueen Coyahin prefektuurissa. Kaupunki sijaitsee pääkaupunki Conakrystä naapurina idässä, ja oikeastaan Coyahin pientalovaltainen rakennuskanta muodostaa pääkaupunkitaajaman itäisen jatkeen. Coyahin keskustasta on maanteitse runsas 45 kilometriä pääkaupungin keskustaan (Kaloum). Coyahin aliprefektuurin väkiluku oli 49 738 asukasta (2014). == Lähteet == ==Aiheesta muualla== Luokka:Guinean kaupungit
Era Istrefi

Era Istrefi (s. 4. heinäkuuta 1994 Pristina, Jugoslavia, nyk. Kosovo) on kosovonalbanialainen laulaja ja lauluntekijä. Hän nousi julkisuuteen Kosovossa ja Albaniassa vuonna 2013 julkaistessaan debuuttisinglensä "Mani për money". Tammikuussa 2016 Istrefi saavutti myös kansainvälistä huomiota kappaleellaan "BonBon",jonka musiikkivideota on katsottu vuoden 2020 alkuun mennessä YouTubessa peräti 722 miljoonaa kertaa. Istrefiä on verrattu useissa lähteissä Rihannaan ja Siaan. ==Lähteet== Luokka:Albanialaiset laulajat Luokka:Vuonna 1994 syntyneet Luokka:Elävät henkilöt
BK Avtodor Saratov

BK Avtodor Saratov on koripalloseura Venäjän Saratovista. Avtodor pelaa kotiottelunsa Kristall Ice Sports Palacessa. Vuonna 1960 perustettu Avtodor on pelannut muun muassa VTB-liigassa, Eurocupissa ja Mestarien liigassa. Venäjän pääsarjassa se saavutti 1990-luvulla neljä hopeamitalia.http://avtodor.ru/en/index.php/club/history eurobasket.com Kuuluisimpia useamman kauden Avtodoria edustaneita pelaajia ovat muun muassa Jevgeni Pašutin, Zahar Pašutin, Semjon Antonov ja Gintaras Einikis. == Lähteet == * Joukkueprofiili Mestarien liiga * Joukkueen sivu eurobasket.com:issa * Joukkueen esittely Euroliiga === Viitteet === == Aiheesta muualla == * Virallinen kotisivu Luokka:Venäläiset koripalloseurat Luokka:Saratovin alue
BK Krasnyi Oktjabr

BK Krasnyi Oktjabr on koripalloseura Venäjän Volgogradista. Krasnyi Oktjabr pelasi kotiottelunsa Volgogradin ammattiliittojen urheilupalatsissa (). Vuonna 2012 perustettu Krasnyi Oktjabr on pelannut muun muassa VTB-liigassa ja Eurocupissa.http://www.bcredoctober.com/en/club/achievements/ eurobasket.com Elokuussa 2016 seuralta evättiin oikeus osallistua VTB-liigaanhttp://www.vtb- league.com/en/news/bc-krasny-oktyabr-will-not-compete-in-2016-17-vtb-united- league-season/. == Lähteet == * Joukkueen sivu eurobasket.com:issa === Viitteet === == Aiheesta muualla == * Virallinen kotisivu Luokka:Venäläiset koripalloseurat Luokka:Volgograd
Greger Huttu

Greger Huttu on suomalainen autosimulaattorikilpailija. Häntä pidetään lajin kaikkien aikojen parhaana kilpailijana. Huttu on viisinkertainen iRacing- maailmanmestari. Hän aloitti pelaamisen Indy 500- ja F1GP-pelien parissa 1990-luvun alussa. Huttu oli yksi neljästä suomalaisesta kilpapelaajasta, jotka olivat mukana Formula E -sarjan järjestämässä Visa Vegas eRace -tapahtumassa vuonna 2017. Huttu toimi tapahtumassa Panasonic Jaguar Racingin kanssa yhteistyössä. == Lähteet == == Aiheesta muualla == * Luokka:Suomalaiset elektronisen urheilun ammattilaiset Luokka:Elävät henkilöt Luokka:Syntymävuosi puuttuu
The Venetian Hotel

The Venetian Resort Hotel Casino on Las Vegasissa, Nevadan osavaltiossa Yhdysvalloissa sijaitseva ylellinen hotelli ja kasino. Se sijaitsee kuuluisan Las Vegas Stripin varrella ja sen on suunnitellut arkkitehtiyritys KlingStubbins. Hotelli sisältää 36-kerrosta ja nousee noin 145 metriin. The Venetianin omistaa ja hallinnoi Las Vegas Sands. The Venetian on maailman toiseksi suurin hotelli maailmassa yhteensä 4 049 huoneella, joista 3 068 on sviittejä. Luokka:Las Vegasin hotellit Luokka:Las Vegasin kasinot
Boké

Boké on kaupunki Guinean länsisassa Bokén alueen Bokén prefektuurissa. Kaupunki toimii bauksiittikaivoksistaan tunnetun Bokén alueen hallintokeskuksena ja sen väkiluku oli 61 758 (2014). Kaupunki sijaitsee Nuñezjoen varrella linnuntietä noin 170 kilometriä Guinean pääkaupunki Conakrystä pohjoisluoteeseen. Kansallista liikennettä palveleva Bokén lentoasema toimii kaupungin pohjoisosassa. Boké toimi aiemmin orjien keräilypaikkakuntana. Vuonna 1865 siitä tuli kauppapaikka Ranskalle, josta vietiin maapähkinöitä, kahvia ja luonnonkumia. Nykyään se on alueensa kaupallinen keskus, jossa myydään esimerkiksi riisiä, kalaa ja karjaa. Bokén alueen tunnetuimpiin kuuluvat bauksiittikaivokset sijaitsevat Sangarédin kaupungin ympäristössä Bokésta noin 80 kilometriä koilliseen ja kaivosteollisuuden vientisatama Kamsar on Atlantin valtameren äärellä noin 55 kilometriä Bokésta lounaaseen. Maantieyhteys kulkee Bokén kautta. == Lähteet == Luokka:Guinean kaupungit
Huppu-uikku

Huppu-uikku (Podiceps gallardoi) on uikkulintuihin kuuluva lintulaji. Se on vuonna 2012 määritelty IUCN:n punaisella listalla äärimmäisen uhanalaiseksi lajiksi. Sen levinneisyysaluetta ovat Argentiina ja Chile. Sen populaation suuruus on 2014–2015 tehdyn selvityksen mukaan noin 660–800 aikuista yksilöä, ja kanta on pienenemässä. == Tunnistus == Lintu on noin 32 senttimetriä pitkä. Lintu on suurelta osaltaan valkoinen; selkä ja niska ovat tummanharmaat mustaan päähän saakka. Otsa on valkoinen, ja siinä on punertava otsakruunu. Kyljissä on laajalti valkoista. Samannäköisellä hopeauikulla (P. occipitalis) on vähemmän valkoista kyljissä. Sen korvien peitinhöyhenet ovat keltaiset ja naaman etupuolisko pikemmin harmaa kuin musta. Sillä ei ole huppu-uikun törröttävää kruunua.Birdlife.org viitattu 30.12.2016 == Suojelu == Laji pesii muutamissa basalttijärvissä Lounais-Argentiinassa Santa Cruzin keskiosissa ja talvehtii Santa Cruzin Atlantin-rannikolla río Coylen, río Gallegosin ja río Chicon estuaareissa. Kaksi satunnaista joskin hyvin dokumentoitua havaintoa tehtiin lokakuussa 2013 Etelä-Chilessä Magallanesissa Laguna Blancassa. Vielä vuonna 1997 kannan suuruudeksi arvioitiin 3 000–5 000 yksilöä. Sen jälkeiset laskennat ovat joka kerran osoittaneet kannan romahtaneen. Luotettavampina pidetään talvehtimispaikkojen laskentoja, sillä pesimäaikaiset määrät näyttävät vaihtelevan lintujen siirtymisen vuoksi eikä todellisten muutosten vuoksi. Kannan pääuhkana on havaittu kaksi tekijää, ilmastonmuutos ja kaksi tuotua eläinlajia, minkki (Neovison vison) ja yksityisiin järviin istutetut lohet, joiden arvellaan muuttavan järvien tilaa. Argentiinassa on ryhdytty suojelutoimiin. Noin puolet linnun pesimäyhteiskuntien alueista on suojeltu vuonna 2013–2014 Patagonian kansallispuistoksi. Lintuja on värirengastettu, jotta niiden muuttoja voitaisiin selvittää. On ehdotettu myös uusia suojelutoimia, kuten minkin hävittämistä tietyiltä alueilta ja lohenistutusten rajoittamista. Uusia suojelutoimia suunnitellaan Patagonian kansallispuistossa. == Lähteet == Luokka:Uikkulinnut
Wasteland Angel

Wasteland Angel on suomalaisen Octane Gamesin kehittämä peli Windows- alustalle. Peli on julkaistu Steam-palvelussa vuonna 2011. Pelin on julkaissut Meridian4. == Pelaaminen == Pelistä ohjataan erikoisvarusteltua autoa, jolla voi ampua ryöväreiden kulkuvälineitä. Tavoitteena on suojella siviilejä aalloittain tulevilta kaappareilta. == Arvioita == IGN antoi pelille 5.0/10 arvostelussaan. == Lähteet == == Aiheesta muualla == * * Virallinen kotisivu * Peli Steamissä Luokka:Toimintapelit Luokka:Vuoden 2011 videopelit Luokka:Suomessa kehitetyt videopelit
Second Take

Second Take on brittiläisen The Searchers -yhtyeen vuonna 1972 julkaistu albumi. Se oli yhtyeen ensimmäinen albumi seitsemään vuoteen, ja sisälsi kokonaan uusien kappaleiden lisäksi myös uusioversioita yhtyeen vanhoista hiteistä. Siitä julkaistiin myös Needles & Pins -niminen painos samalla sisällöllä. Yhtyeen seuraavan studioalbumin ilmestymiseen kului toiset seitsemän vuotta. Kriitikko Dave Thompson on verrannut levyn tyyliä Paper Lace-, Pilot- ja etenkin Smokie-yhtyeeseen. == Kappaleet == A-puoli # # # # # # B-puoli # * # # # # # == Kokoonpano == *John McNally – kitara, laulu *Mike Pender – kitara, laulu *Frank Allen – basso, laulu *Billy Adamson – rummut == Lähteet == Luokka:The Searchersin albumit Luokka:Vuoden 1972 albumit
Aurinkovuosi (täsmennyssivu)

Aurinkovuosi on maapallon yhden vuoden eli 365 vuorokautta 6 tuntia 9 minuuttia 10 sekuntia kestävä kiertoaika auringon ympäri, joka tarkoittaa seuraavia asioita: * Aurinkovuosi astrologiassa * Aurinkokalenteri * Kalenteririitit
Wallendorff

Wallendorff on muun muassa seuraavien henkilöiden sukunimi: * Kristina Wallendorff (1946–2016), suomalainen televisiotoimittaja, TV-nyttin uutistenlukija * Per Wallendorff (1916–1995), suomalainen teologian tohtori, lähetysjohtaja ja kristillinen kirjailija
Variku

Variku on kaupunginosa Tarton kaupungissa Virossa. Sen väkiluku on 1 869 (31. joulukuuta 2013), ja sen pinta-ala on 0,77 neliökilometriä. Varikua ympäröivät pohjoisesta alkaen myötäpäivään seuraavat kaupunginosat: Tammelinn, Ropka, Ropkan teollisuusalue, Soinaste (Ülenurmen kunta), Ränilinn. ==Lähteet== Luokka:Tarton kaupunginosat‎
Yleisluistelun maailmanmestaruuskilpailut 2000

Vuoden 2000 yleisluistelun maailmanmestaruuskilpailut kilpailtiin Milwaukeessa, Yhdysvalloissa 5.-6. helmikuuta 2000. Kisapaikka oli Pettit National Ice Center. == Miehet == sijoitus luistelija maa pisteet 500 m 5 000 m 1 500 m 10 000 m 1 Gianni Romme 153,277 37,68 6.26,14 1.50,36 13.23,94 2 Ids Postma 155,433 36,56 6.40,89 1.50,28 14.00,48 3 Rintje Ritsma 155,822 37,20 6.40,70 1.50,46 13.54,65 == Naiset == sijoitus luistelija maa pisteet 500 m 3 000 m 1 500 m 5 000 m 1 Claudia Pechstein 163,830 40,18 4.06,44 1.59,97 7.05,87 2 Gunda Niemann-Stirnemann 163,985 40,43 4.06,83 2.00,62 7.02,11 3 Maki Tabata 165,296 39,68 4.13,79 1.59,52 7.14,78 == Lähteet == * SpeedSkatingNews - World Allround Championships 2000 Luokka:Vuoden 2000 urheilu Luokka:Pikaluistelun maailmanmestaruuskilpailut Luokka:Milwaukeen urheilu Luokka:Yhdysvaltain pikaluistelu
Veeriku

Veeriku on Tarton kaupunginosa Virossa. Sen väkiluku on 5 502 (31. joulukuuta 2013), ja sen pinta-ala on 2,81 neliökilometriä. Veerikua ympäröivät pohjoisesta alkaen myötäpäivään seuraavat kaupungin- ja kunnanosat:Tähtvere (Tähtveren kunta), Tähtvere (Tartto), Vaksali, Tammelinn, Maarjamõisa, Räni (Ülenurmen kunta), Kandiküla (Tähtveren kunta), Õssu (Ülenurmen kunta). ==Lähteet== Luokka:Tarton kaupunginosat‎
Anna Orlova-Tšesmenskaja

Anna Aleksejevna Orlova-Tšesmenskaja (; 13. toukokuuta (J: 2. toukokuuta) 1785 Moskova – 17. lokakuuta (J: 5. lokakuuta) 1848 Jurjevin luostari, Novgorodin kuvernementti) oli venäläinen kartanonomistaja, hyväntekijä ja hovineiti. Hän oli ruhtinatar Jevdokia Lopuhinan ja kreivi Aleksei Orlov-Tšesmenskin tytär ja peri Laatokan Karjalassa Vanhan Suomen alueella sijainneen valtavan kartanokompleksin isänsä kuoleman jälkeen vuonna 1807. Hän jatkoi isänsä liiketoimintaa alueella ja perusti muun muassa Pyhän Annan ruukin Suojärvelle vuonna 1809. Hän vastusti maaorjuutta ja oli myös tunnettu vahvasta uskonnollisuudestaan ja hänen aikalaisensa alkoivat kutsua häntä "pyhäksi". == Lähteet == * ==Aiheesta muualla== Luokka:Venäläiset aateliset Luokka:Vuonna 1785 syntyneet Luokka:Vuonna 1848 kuolleet
Yleisluistelun maailmanmestaruuskilpailut 2001

Vuoden 2001 yleisluistelun maailmanmestaruuskilpailut kilpailtiin Budapestissa, Unkarissa 10.-11. helmikuuta 2001. Kisapaikka oli Kaupunginpuiston luistinrata. == Miehet == sijoitus luistelija maa pisteet 500 m 5 000 m 1 500 m 10 000 m 1 Rintje Ritsma 158,731 37,76 6.51,08 1.54,18 13.56,07 2 Ids Postma 159,476 37,61 6.49,51 1.54,12 14.17,51 3 Bart Veldkamp 159,731 39,19 6.43,69 1.56,89 13.44,19 == Naiset == sijoitus luistelija maa pisteet 500 m 3 000 m 1 500 m 5 000 m 1 Anni Friesinger 169,690 39,99 4.19,78 2.03,38 7.32,78 2 Claudia Pechstein 169,791 41,12 4.18,32 2.04,35 7.21,68 3 Renate Groenewold 170,133 41,16 4.16,57 2.05,13 7.25,02 == Lähteet == * SpeedSkatingNews - World Allround Championships 2001 Luokka:Vuoden 2001 urheilu Luokka:Pikaluistelun maailmanmestaruuskilpailut Luokka:Unkarin pikaluistelu Luokka:Budapestin urheilutapahtumat
Yleisluistelun maailmanmestaruuskilpailut 2002

Vuoden 2002 yleisluistelun maailmanmestaruuskilpailut kilpailtiin Heerenveenissa, Alankomaissa 15.-17. maaliskuuta 2002. Kisapaikka oli Thialf- halli. == Miehet == sijoitus luistelija maa pisteet 500 m 5 000 m 1 500 m 10 000 m 1 Jochem Uytdehaage 152,482 36,59 6.30,27 1.49,51 13.27,25 2 Dmitri Shepel 153,116 36,39 6.34,23 1.48,44 13.43,14 3 Derek Parra 153,661 36,47 6.35,70 1.48,56 13.48,71 == Naiset == sijoitus luistelija maa pisteet 500 m 1 500 m 3 000 m 5 000 m 1 Anni Friesinger 162,260 39,45 1.56,43 4.08,02 7.06,64 2 Cindy Klassen 162,472 39,16 1.56,88 4.11,20 7.04,86 3 Claudia Pechstein 163,114 39,92 1.58,53 4.09,32 7.01,31 == Lähteet == * SpeedSkatingNews - World Allround Championships 2002 Luokka:Vuoden 2002 urheilu Luokka:Pikaluistelun maailmanmestaruuskilpailut Luokka:Alankomaiden pikaluistelu Luokka:Heerenveenin urheilu
Jukka Viitasaari (nopeuslaskija)

Jukka Viitasaari (s. 21. huhtikuuta 1981 Alajärvi) on suomalainen nopeuslaskija. Viitasaari on voittanut FIS:n MM-kultaa vuosina 2001 ja 2003. Vuonna 2005 hän voitti ammattilaisten maailmanmestaruuden. Hän laski vuonna 2006 nopeuslaskun Suomen ennätyksen 248,790 km/h. Viitasaari teki vuonna 2017 paluun nopeuslaskun pariin osallistumalla Ruotsin Idressä laskettuihin nopeuslaskun MM-kilpailuihin ja sijoittui viidenneksi. Talvella 2019 Viitasaari sijoittui MM-kilpailussa viidenneksi nopeudella 225 km/h. ==Lähteet== == Aiheesta muualla == Jukka Viitasaari - kotisivut Luokka:Suomalaiset nopeuslaskijat Luokka:Vuonna 1981 syntyneet Luokka:Elävät henkilöt
Yleisluistelun maailmanmestaruuskilpailut 2003

Vuoden 2003 yleisluistelun maailmanmestaruuskilpailut kilpailtiin Göteborgissa, Ruotsissa 8.-9. helmikuuta 2003. Kisapaikka oli Rudhallen. == Miehet == sijoitus luistelija maa pisteet 500 m 5 000 m 1 500 m 10 000 m 1 Gianni Romme 158,105 38,23 6.42,67 1.52,07 14.05,04 2 Rintje Ritsma 158,889 37,67 6.48,07 1.53,54 14.11,32 3 Ids Postma 159,013 36,89 6.53,37 1.53,08 14.21,87 4 Mark Tuitert 159,380 37,56 6.55,67 1.51,74 14.20,15 == Naiset == sijoitus luistelija maa pisteet 500 m 3 000 m 1 500 m 5 000 m 1 Cindy Klassen 170,545 40,16 4.21,28 2.05,10 7.31,39 2 Claudia Pechstein 171,144 41,20 4.19,99 2.04,99 7.29,50 3 Daniela Anschütz 173,633 41,40 4.24,46 2.07,28 7.37,31 4 Kristina Groves 173,726 42,11 4.22,72 2.06,30 7.37,30 == Lähteet == * SpeedSkatingNews - World Allround Championships 2003 Luokka:Vuoden 2003 urheilu Luokka:Pikaluistelun maailmanmestaruuskilpailut Yleisluistelun maailmanmestaruuskilpailut 2003 Luokka:Göteborgin urheilutapahtumat
Toritunjärvi

Toritunjärvi on Pirkanmaalla Tampereella Niihaman kaupunginosassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Toritunjärvi on osa Viinikanojan valuma-aluetta. == Maantietoa == Järvi on 300 metriä pitkä, 100 metriä leveä ja sen pinta-ala on 1,8 hehtaaria. Sen pohjoisrantoja reunustaa korkeat mäet, mutta muut rannat ovat matalia ja tasaisia. Ainoa tulo-oja on Kivisillanoja, joka alittaa nykyään valtatien 9 tullessaan siihen Kenkirajalta, joka sijaitsee Atalan itäpuolella. Muita ojia ei järvellä olekaan kuin sen laskuoja, joka lähtee järven länsipäästä ja laskee 250 metriä Alasjärveen. Järven rantaviivan pituus on 650 metriä ja se on kaikkialla metsämaata. Rannoille on rakennettu viisi vapaa-ajan asuntoa, joille johtaa tiet valtatieltä 12. == Historiaa == Vuoden 1953 peruskartan mukaan Toritunjärvi jakoi saman peltoaukean Alisenjärven kanssa. Järvien välinen oja on silloin ollut melko suoraksi kaivetun oloinen. Toritunjärvi oli autio ja ensimmäiset asunnot ovat ilmaantuneet rantaan 1974 kartassa. Järvien väliseltä kannakselta on nostettu tämän jälkeen maata tai turvetta. Vihdoin, vuoden 1991 kartassa, lähes kaikki pellot ovat metsitettyjä. == Lähteet == Luokka:Pyhäjärven alue (Tampere) Luokka:Tampereen järvet Luokka:Niihama
Yleisluistelun maailmanmestaruuskilpailut 2004

Vuoden 2004 yleisluistelun maailmanmestaruuskilpailut kilpailtiin Hamarissa, Norjassa 7.-8. helmikuuta 2004. Kisapaikka oli Olympiahalli. == Miehet == sijoitus luistelija maa pisteet 500 m 5 000 m 1 500 m 10 000 m 1 Chad Hedrick 150,478 36,49 6.20,69 1.47,51 13.21,67 2 Shani Davis 150,726 36,19 6.24,00 1.46,02 13.35,93 3 Carl Verheijen 151,110 37,35 6.20,61 1.47,42 13.17,86 4 Enrico Fabris 151,529 36,75 6.23,67 1.47,80 13.29,59 == Naiset == sijoitus luistelija maa pisteet 500 m 3 000 m 1 500 m 5 000 m 1 Renate Groenewold 162,573 40,26 4.04,58 1.57,48 7.03,90 2 Claudia Pechstein 163,291 39,85 4.05,62 1.57,78 7.12,45 3 Wieteke Cramer 163,916 39,40 4.07,60 2.00,06 7.12,30 4 Jennifer Rodriguez 164,555 38,74 4.13,73 1.57,33 7.24,17 == Lähteet == * SpeedSkatingNews - World Allround Championships 2004 Luokka:Pikaluistelun maailmanmestaruuskilpailut Luokka:Vuoden 2004 urheilu Luokka:Norjan urheilutapahtumat Luokka:Norjan pikaluistelu Luokka:Hamar